open-index/open-wikipedia-markdown huggingface dataset:
Paliepiukai

**Paliepiukai** – kaimas Vilniaus rajono savivaldybėje, Nemėžio seniūnijoje, 5 km į rytus nuo Nemėžio. Kaimą supa Akmenytės, Liepiškių ir Juodosios Balos miškai. Kaime yra vienas iš Struvės geodezinio lanko punktų – UNESCO paveldo objektas.

## Gyventojai

 
## Šaltiniai
Paliepiukai (reikšmės)

**Paliepiukais** vadinami kaimai:

* Kėdainių rajone;
* Raseinių rajone:
** Ariogalos seniūnijoje;
** Betygalos seniūnijoje;
* Vilniaus rajone.
Prapuoleniai

:: *Apie kaimą Kėdainių rajone žr. [[Prapuoleniai (Kėdainiai)]]*.

**Prapuoleniai** – kaimas Vilkaviškio rajono savivaldybėje, 4 km į šiaurę nuo Šikšnių, 3 km nuo sienos su Rusija, prie Juodupės upelio.

## Gyventojai

## Šaltiniai
Garas (departamentas)

**Garas (30)** (, ) – Prancūzijos departamentas šalies pietuose, Langedoko-Rusijono regione, pavadintas pagal to paties pavadinimo upę. Administracinis centras – Nimas (*Nîmes*).

Departamente 3 apskritys, 46 kantonai, 32 municipaliniai susivienijimai ir 353 komunos. Plotas – 5 853 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Langedoko provincijos dalyje.

## Geografija

Gardo departamentas ribojasi su Ronos delta, Ardešo, Vokliūzo, Hero ir Lozero departamentais bei Viduržemio jūra. Aukščiausia vieta – Ėgualio kalnas.

### Pagrindinės upės
* Gardas

### Pagrindiniai miestai
* Nimas (*Nîmes*) – 144 600 gyventojų (1999 m.)
* Alesas (*Alès*) – 41 054 gyv.
* Viganas (*Le Vigan*) – 4 429 gyv.
* Ėgiu Mortas (*Aigues-Mortes*) – 6 012 gyv.

### Klimatas
Klimatas viduržemiškas, su švelniomis žiemomis ir karštomis vasaromis. Salėtų dienų – 250 per metus.

## Ekonomika
Pagrindinės ekonomikos šakos – turizmas, žemės ūkis, vynuogininkystė. Departamente vienos didžiausių Prancūzijoje alyvuogių plantacijos.

## Turizmas

Departamente kasmet apsilanko 4,5 mln. poilsiautojų. Yra 23 km pliažų, apie 550 paminklų. Kamargas (*Camargue*) – didžiausias Europoje poilsinis uostas.

## Politika

Gardo departamentui Prancūzijos senate atstovauja Alenas Žurnė, Andrė Ruvjeras ir Simonas Siuturas (visi PS), Atstovų rūmuose – 5 deputatai. Generalinę tarybą sudaro 47 nariai, kurių po pusę renkami kas trejus metus šešerių metų kadencijai.

### Apskritys

## Žmonės

* Markas Bernaras (*Marc Bernard*), rašytojas, 1942 m. Gonkūrų premija
* Loranas Blankas (*Laurent Blanc*) (g. 1965), futbolininkas, 1998 m. XVI pasaulio čempionas su Prancūzijos rinktine
* Žanas Boskas (*Jean Bosc*), dailininkas
* Gastonas Diumergas (*Gaston Doumergue*) (1863–1937), Prancūzijos prezidentas 1924–1931 m.
* Alfonsas Dodė (*Alphonse Daudet*), rašytojas („Laiškai iš mano malūno“, „Tartarenas iš Taraskono“)
* Gabrielis Donadjė (*Gabriel Donnadieu*), generolas
* Markas Dotri (*Marc Dautry*), iliustratorius
* Žanas Karjeras (*Jean Carrière*) (1934–2005), rašytojas, 1972 m. Gonkūrų premija
* Bernaras Lazaras (*Bernard Lazare*) (1865–1903), rašytojas ir žurnalistas, 1895 m. pirmasis ėmesis ginti kapitoną A. Dreifusą
* Liusjenas Lotrekas (*Lucien Lautrec*) (1909–1991), dailininkas
* Žanas Niko (*Jean Nicot*), diplomatas, 1560 m. atvežęs į Prancūziją tabaką, kurio vardu vadinamas nikotinas
* Žanas Pjeras Šabrolis (*Jean-Pierre Chabrol*), rašytojas, žurnalistas
* Ogiustas Šabo (*Auguste Chabaud*) (1882–1955), dailininkas
* Šarlis Žalaberas (*Charles Jalabert*), dailininkas

## Nuorodos

* Prancūzijos regionai ir departamentai
*  Prefektūra 
* Generalinė taryba 
* Turizmo portalas
* Viduržemio turizmas
Meksikinis odmedis

**Meksikinis odmedis** (*Chiranthodendron pentadactylon*) – sterkulijinių (*Sterculiaceae*) šeimos augalų rūšis, priklausanti monotipinei odmedžių (*Chiranthodendron*) genčiai.

Natūraliai auga Meksikoje ir Gvatemaloje.
Kakavmedis

**Kakavmedis** (*Theobroma*) – sterkulijinių (*Sterculiaceae*) šeimos augalų gentis, kartais priskiriama dedešvinių (*Malvaceae*) šeimai.

Natūraliai auga Centrinės ir Pietų Amerikos tropiniuose miškuose. Didžiausios plantacijos yra Vakarų Afrikos ir Pietų Amerikos šalyse.

Gentyje yra apie 20 rūšių, daugiausiai auginami:
* Siauralapis kakavmedis (*Theobroma angustifolium*)
* Dvispalvis kakavmedis (*Theobroma bicolor*)
* Tikrasis kakavmedis (*Theobroma cacao*)
* Stambiažiedis kakavmedis (*Theobroma grandiflorum*)
* Kostarikinis kakavmedis (*Theobroma simiarum*)

## Išnašos
Odas (departamentas)

**Odas** (, ) – Prancūzijos departamentas šalies pietuose, Langedoko-Rusijono regione, pavadintas pagal to paties pavadinimo upę. Administracinis centras – Karkasonas (*Carcassonne*).

Departamente 3 apskritys, 35 kantonai, 30 municipalinių susivienijimų ir 438 komunos. Plotas – 6 139 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Langedoko provincijos dalyje.

## Geografija

Odo departamentas ribojasi su Rytų Pirėnų, Arježo, Aukštutinės Garonos, Tarno ir Hero departamentais bei Viduržemio jūra. Aukščiausia vieta Madreso kalnas – 2469 m.

Gamta suformavo kelis regionus – Minervua, Karkasoną, Loražė, Korbjė, Kabardo, Razė.

### Pagrindiniai miestai
* Karkasonas (*Carcassonne*) – 46 216 gyventojų (1999 m.)
* Limu (*Limoux*) – 9 411 gyv.
* Narbonas (*Narbonne*) – 46 510 gyv.

### Klimatas
Klimatas viduržemiškas, su švelniomis žiemomis ir karštomis vasaromis. Vidutinė temperatūra 18°C, sausio mėn – 4,5°, liepos mėn. – 27°. Saulėta apie 90 dienų per metus. Kritulių vidutiniškai sausio mėn. būna 72 mm, liepos mėn. – 20 mm.

## Ekonomika
Pagrindinė ekonomikos šaka – aukso kasimas.

## Turizmas
Odo departamentui priklauso Prancūzijos taršos gyvsidabriu ir arsenu rekordai.

## Politika
Odo departamentui Prancūzijos senate atstovauja Marselis Reno ir Rolanas Kurto (abu PS), Atstovų rūmuose – Žanas Klodas Perezas, Žakas Basku ir Žanas Polis Diuprė (visi PS). Generalinę tarybą sudaro 35 nariai, kurių po pusę renkami kas trejus metus šešerių metų kadencijai.

### Apskritys

## Nuorodos
* Prancūzijos regionai ir departamentai
* Prefektūra 
* Generalinė taryba 
* Viduržemio turizmas
Michelija

**Michelija** (*Michelia*) – magnolinių (*Magnoliaceae*) šeimos augalų gentis, kuriai priklauso visžaliai medžiai ir krūmai. 

Paplitę pietų ir pietryčių Azijos tropinio ir subtropinio klimato zonose. 

Gentyje yra apie 50 rūšių.

## Rūšys

*Šilkmedinė michelija (*Michelia champaca*)
*Glaustoji michelija *(Michelia compressa*)
*Išlakioji michelija (*Michelia doltsopa*)
*Rusvoji michelija (*Michelia figo*)
*Vietnaminė michelija (*Michelia macclurei*)
*Kalninė michelija (*Michelia montana*)
*Vilnotoji michelija (*Michelia velutina*)
ir kt.
Gintaras Songaila

**Gintaras Songaila** (g. 1962 m. spalio 27 d. Vilniuje) – Lietuvos psichiatras, politinis bei visuomenės veikėjas.

## Biografija
1980 m. aukso medaliu baigė Klaipėdos 1-ąją vidurinę mokyklą. 1980 m. įstojo į Kauno medicinos instituto gydomosios specialybės fakultetą, studijavo specialioje grupėje su sustiprintu tiksliųjų mokslų dėstymu. 1983–1986 m. tęsė studijas Vilniaus universiteto (VU) Medicinos fakultete, įgijo psichiatro ir narkologo specialybes. 1983–1986 m. įsitraukė į žygeivių judėjimą. Baigė VU Kiemo teatro aktorinio meistriškumo kursus, buvo šio teatro aktorius. Nuo 1986 m. vienas iš kultūros paveldo apsaugos judėjimo organizatorių, 1986–1988 m. „Talkos“ klubo prezidentas.

1986–1989 m. Higienos ir epidemiologijos instituto narkologijos problemų laboratorijos jaunesnysis mokslinis bendradarbis. 1989–1990 m. LSSR sveikatos apsaugos ministro padėjėjas.

1988 m. birželio 3 d. išrinktas Sąjūdžio Iniciatyvinės grupės nariu, vėliau Sąjūdžio Seimo nariu. Buvo vienas iš aktyvių Sąjūdžio akcijų rengėjų, organizavo Sąjūdžio koordinacinius centrus Lietuvoje. 1990–1991 m. LR Aukščiausiosios Tarybos Piliečių teisių ir tautybių reikalų komiteto vyr. konsultantas. LR Vyriausybės įsteigtos valstybinės komisijos Rytų Lietuvos problemoms išnagrinėti atsakingasis sekretorius. 1990–1995 m. Vilniaus miesto tarybos narys.

1991–1992 m. savaitraščio „Kovo 11“ redaktoriaus pavaduotojas. 1992 m. Rytų Lietuvos televizijos direktoriaus pavaduotojas. 1993–2000 m. Baltijos televizijos generalinis direktorius, Lietuvos radijo ir televizijos asociacijos viceprezidentas, vėliau – prezidentas, Tarptautinės reklamos asociacijos Lietuvos skyriaus viceprezidentas, vėliau – prezidentas. Vienas iš „UAB Litevita“ savininkų (įmonės, kuri Šiauliuose ir Panevėžyje pradėjo plėtoti skaitmeninės televizijos tinklą). 2001–2004 m. Žurnalistų ir leidėjų etikos komisijos pirmininkas. 2005–2008 m. įmonės „Ateities centras“ bendrasavininkis ir direktorius.

2008–2012 m. Seimo narys. 2013–2015 m. UAB „Be tabu“ ir Ko projektų vadovas. Nuo 2016 m. Spaudos, radijo ir televizijos rėmimo fondo direktorius.

1990 m. vienas iš Nepriklausomybės partijos organizatorių, išrinktas šios partijos vicepirmininku. Nuo 2004 m. Lietuvių tautininkų sąjungos (LTS) narys, 2005–2008 m. LTS pirmininkas. 2008–2011 m. Tėvynės sąjungos Tautininkų frakcijos pirmininkas, prezidiumo narys, 2011 m. pašalintas iš partijos. 2011–2013 m. atkurtos LTS pirmininkas. Aktyvus Visagino AE priešininkas. 2012 m. buvo išrinktas Nacionalinio susivienijimo „Už Lietuvą Lietuvoje“ politinės tarybos pirmininku.

Vedęs, žmona Jurgita, laboratorijos gydytoja, VU fiziologijos ir biochemijos katedros asistentė. Dukros Jorigė bei Audinga, sūnus Žygintas. Pomėgiai: filosofija, mitologija, kalbotyra, istorija.

## Įvertinimas
* 2000 m. Lietuvos nepriklausomybės medalis 
* 2003 m. Sausio 13-osios atminimo medalis 

## Šaltiniai
Raudonžiedis progailis

**Raudonžiedis progailis** (*Anagallis arvensis*) – mirsininių (*Myrsinaceae*) šeimos augalas, priklausantis progailio (*Anagallis*) genčiai.

Augalas paplitęs Europoje.

Augalas 5-20 cm, stiebas plonas, gulsčias ar kylantis. Lapai kiaušiniški, priešiniai. Žydi raudonai, nuo birželio iki rugsėjo mėn. Auga dirvose, daržuose, dirvonuose. Piktžolė, nuodingas auglas, turintis gliukozidų, saponinų.
Smulkaus ir vidutinio verslo partija

**Smulkaus ir vidutinio verslo partija** – Lietuvos politinė partija, įkurta 2006 m. lapkričio mėnesį. Užregistruota Jonavos rajone Gumbiškių kaime. Partijos vadovu išrinktas Smulkiųjų ir vidutinių verslininkų asociacijos „Dirbk ir klestėk“ pirmininkas Žanas Mongirdas. Partija pareiškė norą dalyvauti 2007 m. vasario 25 d. savivaldybių rinkimuose Kaune.

Idėja kurti partiją paskatino Kauno stoties turgaus prekeivių nepasitenkinimas Kauno apygardos administracinio teismo sprendimu atmesti skundą dėl Savivaldybės sprendimo parduoti 51 proc. jai priklausančių UAB „Stoties turgus“ akcijų. Nusivylę teisingumu, prekeiviai užsimojo dalyvauti savivaldybių tarybų rinkimuose (turguje dirba apie tūkstantį prekeivių). Prekeivių lyderis Žanas Mongirdas, prie kioskų sukvietęs prekeivius, ragino juos išsirinkti savo kandidatus į Kauno miesto tarybą: „Artėja rinkimai, o be jūsų niekam nerūpi turgaus ateitis, todėl eikite į politiką“.

## Dalyvavimas rinkimuose

### 2007 m. Lietuvos savivaldybių tarybų rinkimai
Smulkaus ir vidutinio verslo partija pirmą kartą rinkimuose jėgas išbandė dalyvaudami 2007 m. vasario 25 d. vykusiuose savivaldybių tarybų rinkimuose Kauno mieste. Sąrašo turinį sudarė 18 pretendentų, kur pirmuoju įrašytas partijos lyderis Žanas Mongirdas. Tačiau partiją ištiko nesėkmė, nes nė vienas politikas į tarybą nepateko. 1513 surinktų balsų neperžengė 4 % ribos.

## Nuorodos
* Įsteigta Smulkaus ir vidutinio verslo partija
* Parlamentaras neapgynė prekeivių
Dordonė (departamentas)

**Dordonė (24)** (, ok. *Dordonha*) – Prancūzijos departamentas šalies pietuose, Akvitanijos regione, pavadintas pagal to paties pavadinimo upę. Administracinis centras – Perigė (*Périgueux*).

Departamente 4 apskritys, 50 kantonų, 54 municipaliniai susivienijimai ir 557 komunos.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Perigoro provincijos dalyje.

## Geografija

Dordonės departamentas ribojasi su Aukštutinės Vjenos, Korezo, Lo, Lo ir Garonos, Žirondos, Pajūrio Šaranto ir Šaranto departamentais.

### Pagrindinės upės
* Dordonė
* Ilis
* Vezeras

### Pagrindiniai miestai
* Perigė (*Montpellier*) – 30 193 gyventojų (1999 m.)
* Beržerakas (*Bergerac*) – 26 053 gyv.
* Nontronas (*Nontron*) – 3 500 gyv.
* Sarla la Kaneda (*Sarlat – la-Canéda*) – 9 707 gyv.

### Klimatas
Klimatas kontinentinis, su šaltomis žiemomis ir karštomis vasaromis.

### Kalba

Oksitanų kalba ilgą laiką buvo oficiali departamento kalba. Paplitęs Langedoko limuzenų dialektas, išskyrus Kutrasą, kur kalbama Langedoilio Sentonžo dialektu.

## Ekonomika

Pagrindinės ekonomikos šakos – turizmas, žemės ūkis, vynuogininkystė.

## Turizmas

Dordonėje yra apie 1000 pilių, iš kurių žymiausios: Kastelno (*Castelnaud – la-Chapelle*), Komarkas (*Commarque*), Monbazijakas (*Monbazillac*), Beinakas (*Beynac*), Hermas (*Herm*), Burdejis (*Bourdeilles*), Bironas (*Biron*), Milandas (*Milandes*).

Žymiausi miestai – tvirtovės: Monpazjė (*Monpazier*), Vilfranšas-Perigo (*Villefranche – du-Périgord*), Domas (*Domme*), Eimė (*Eymet*).

Iš gamtos paminklų paminėtini Lasko grotas, Sen Kristofo grotas, Rufinjako grotas, Kromanjono ola (*Abri de Cro-Magnon*), kurioje rasti pirmykščio žmogaus – kromanjoniečio griaučiai.

## Politika

Dordonės departamentui Prancūzijos senate atstovauja Bernaras Kazo ir Dominikas Mortemuskas, Atstovų rūmuose – 4 deputatai. Generalinę tarybą sudaro 47 nariai, kurių po pusę renkami kas trejus metus šešerių metų kadencijai.

### Apskritys

## Nuorodos
 
* Prancūzijos regionai ir departamentai
* Prefektūra 
* Generalinė taryba 
* Turizmo portalas
Vincentas Lamanauskas

**Vincentas Lamanauskas** (g. 1967 m. birželio 4 d. Panevėžio rajonas) – Šiaulių universiteto Edukologijos fakulteto Edukologijos katedros profesorius, socialinių mokslų daktaras.

## Biografija
1991 m. baigė Vilniaus pedagoginio instituto Gamtos – geografijos fakultetą.

1991–1993 m. Panevėžio raj. Vadoklių vidurinės mokyklos mokytojas, 1993–1997 m. Panevėžio raj. Upytės Antano Belazaro pagrindinės mokyklos direktorius. 1997–1998 m. LR Švietimo ir mokslo viceministras. 1998–1999 m. Vilniaus Jono Basanavičiaus vidurinės mokyklos direktorius. 1998–2002 m. Šiaulių universiteto Gamtos didaktikos katedros, o nuo 2002 m. Edukologijos katedros dėstytojas. Nuo 2006 m. taip pat Gamtamokslinio ugdymo tyrimų centro direktorius.

2003–2007 m. Šiaulių miesto savivaldybės tarybos narys.

## Šaltiniai
Žironda (departamentas)

**Žironda** (, ok. gaskonų dialektu *Gironda*, Sentonžo dialektu *Jhirunde*) – Prancūzijos departamentas šalies pietvakariuose, Naujosios Akvitanijos regione, pavadintas pagal to paties pavadinimo estuariją. Administracinis centras – Bordo (*Bordeaux*).

Departamente 5 apskritys, 63 kantonai, 46 municipaliniai susivienijimai ir 542 komunos. Plotas – 10 000 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Gijenos ir Gaskonės provincijų dalyje. 1793–1795 m., kai Žirondos vardas asociavosi su parlamento žirondistais, vadinosi Bek Dambo vardu.

## Geografija

Žirondos departamentas ribojasi su Landų, Lo ir Garonos, Dordonės ir Pajūrio Šaranto departamentais bei Atlanto vandenynu.

### Pagrindinės upės
* Žironda
* Dordonė
* Garona

### Pagrindiniai miestai
* Bordo (*Bordeaux*) – 230 000 gyventojų (1999 m.)
* Arkašonas (*Arcachon*) – 11 459 gyv.
* Blajė (*Blaye*) – 4 666 gyv.
* Lanžonas (*Langon*) – 6 168 gyv.
* Lespar-Medokas (*Lesparre-Médoc*) – 4 855 gyv.
* Liburnas (*Libourne*) – 22 457 gyv.

### Klimatas
Klimatas okeaninis, su švelniomis žiemomis ir karštomis vasaromis. Vidutinė sausio mėn. temperatūra 7&nbsp;°C, liepos – 21&nbsp;°C. 1985 m. sausio mėn. šaltis siekė 21&nbsp;°C, 1968 m. Donezake užfiksuota 43,2&nbsp;°C karščio. Kritulių sausio mėn. būna apie 100 mm, liepos mėn – apie 50 mm. 1956 m. vasario mėn. sniego danga siekė 90 cm.

### Kalba
Tradicinės departamento kalbos – oksitanų kalba (paplitęs Langedoko limuzenų dialektas) ir Langedoilio Sentonžo dialektas.

## Ekonomika

Pagrindinės ekonomikos šakos – turizmas, žemės ūkis, vynuogininkystė. Kraštą gamta padalijo į tris teritorijas:
* Pajūrio zona su kopomis, kurios pradėtos apželdinti XIX a., ir jachtų prieplaukomis, skirta vasaros poilsiui ir gyvulininkystei.
* Miškų zonoje svarbų vaidmenį vaidina ganyklos.
* Kairiajame Garonos krante nuo seno sodinamos vynuogės ir gaminamas vynas.

## Turizmas

Žirondos 125 km Atlanto pakrantėje įsikūrę kelios dešimtys vasaros poilsio bazių. Viena iš mėgiamų lankyti vietų – 3 km ilgio ir 500 m pločio Pila kopa (*Dune du Pyla*).

## Politika

Žirondos departamentui Prancūzijos senate atstovauja 5 senatoriai, Atstovų rūmuose – 11 deputatų. Generalinę tarybą sudaro 62 nariai, kurių po pusę renkami kas trejus metus šešerių metų kadencijai.

### Apskritys

## Žmonės

* Žanas Anujis (*Jean Anouilh*), dramaturgas
* Seržas Lama (*Serge Lama*), dainininkas
* Monteskjė (*Montesquieu*), filosofas
* Fransua Moriakas (*François Mauriac*), rašytojas
* Morisas Ravelis (*Maurice Ravel*), kompozitorius
* Alenas Žiupė (*Alain Juppé*), politikas
* Noir Désir – roko grupė, kurią sukūrė Bertranas Kanta (*Bertrand Cantat*), pagarsėjęs Mari Trentinjan (*Marie Trintignant*) nužudymu.

## Nuorodos
* Prancūzijos regionai ir departamentai
* Prefektūra 
* Generalinė taryba 
* Fotogalerija
Rusų aljansas

**Politinė partija „Rusų aljansas“** – buvusi Lietuvos politinė partija. Įkurta 2002 m. rugpjūčio 31 d. Klaipėdoje. 2022 m. partija nutraukė veiklą, 2023 m. kovą imtasi partijos likvidavimo dėl trijų kartų iš eilės narių sąrašo nepateikimo.

Aljansas veikė labai panašiai į regioninę partiją, kone išimtinai orientuodamas aktyvią veiklą į Klaipėdos apskritį. Partija deklaravo paramą Lietuvos integracijai į Europos Sąjungos struktūras, tačiau kartu pasisakė už gerus santykius su NVS šalimis.

Daugiausiai rusų tautinės mažumos atstovus vienijančiai partijai vadovauja Klaipėdos miesto tarybos narė, mokyklos „Svetliačiok“ direktorė Tamara Lochankina, kuri į miesto Tarybą buvo išrinkta pagal Lietuvos rusų sąjungos sąrašą.

Nesutarimai tarp Lietuvos rusų sąjungos frakcijos narių Klaipėdos miesto taryboje lėmė T. Lochankinos ir dar dviejų frakcijos narių – Andrejaus Fomino ir Viačeslavo Karmanovo – sprendimą atsiskirti ir įsteigti naują – Lietuvos piliečių aljanso frakciją. Tačiau tarp Lietuvos piliečių aljanso ir jo Klaipėdos skyriaus praktiškai nebuvo jokių ryšių, todėl T. Lochankinos vadovaujama grupuotė nutarė įregistruoti savo partiją.

Per 2002 m. gruodžio 22 d. savivaldybių tarybų rinkimus Rusų aljansas Klaipėdos miesto taryboje gavo 3 mandatus.

2004 m. spalio 10 d. Seimo rinkimuose Rusų aljanso narė Irina Rozova buvo įtraukta į Valstiečių ir Naujosios demokratijos partijų sąjungos sąrašą, ir 2006 m. liepos 19 d. pagal šį sąrašą tapo Seimo nare.

Paskutinį egzistavimo dešimtmetį nacionalinėje politika partija dažnai glaudžiai bendradarbiaudavo su Lietuvos lenkų rinkimų akcija-Krikščioniškų šeimų sąjunga, remdamiesi bendru tikslu atstovauti tautinių mažumų interesams.

2018 m. LRT tyrimų skyriaus žurnalistai paskelbė, kaip LLRA gelbėjo narių stokojusius partnerius suagituodami per 200 Vilniaus krašte gyvenančių asmenų, partijos narių bičiulių, įstoti tapti „Rusų aljanso“ nariais. Iš šių sąrašuose užsiregistravusių nariais tiktai 2 asmenys pasirinko savanoriškai mokėti partijai nario mokestį.

## Šaltiniai
Dagišenis

**Dagišenis** (*Acanthospermum*) – astrinių (*Asteraceae*) šeimos augalų gentis. Pavadinimas sudarytas sujungus du graikų kalbos žodžius: *akantha-* (spyglys) ir *sperma* (sėkla). 

## Rūšys
*Pietinis dagišenis (*Acanthospermum australe*)
*Šiurkštusis dagišenis (*Acanthospermum hispidum*)
**[[Acanthospermum xanthoides]]*
Pilietinės demokratijos partija

**Pilietinės demokratijos partija** – Lietuvos politinė partija, veikusi 2006–2011 m.

## Istorija

2004–2008 m. kadencijos Seime 2006 m. gegužės 2 d. įkurtą Pilietinės demokratijos frakciją sudarė 11 Seimo narių, iš kurių 8 perėję iš Darbo partijos frakcijos. Partija susikūrė 2006 m. gegužės 14 d. Lietuvos piliečių sąjungos pagrindu, kai prie jos prisijungė Pilietinės demokratijos frakcija.

PDP pirmininku išrinktas Seimo pirmininkas ir buvęs Darbo partijos narys, Viktoras Muntianas.

2008 m. gegužės 31 d. partijos pirmininku išrinktas Algimantas Matulevičius.

2011 m. partija reorganizuota į Tautos vienybės sąjungą.

## Šaltiniai

## Nuorodos

Partijos interneto tinklalapis 2007 m.
Gailutė

**Gailutė** (*Acmella*) – astrinių (*Asteraceae*) šeimos augalų gentis.

## Rūšys

## Nuorodos
* ZipcodeZoo.com
Landai (departamentas)

**Landai** (, ok. gaskonų dialektu *las Lanas*) – Prancūzijos departamentas šalies pietvakariuose, Akvitanijos regione, pavadintas pagal to paties pavadinimo mišką. Administracinis centras – Mon de Marsanas (*Mont-de-Marsan*).

Departamente 2 apskritys, 30 kantonų, 24 municipaliniai susivienijimai ir 331 komuna. Plotas – 9 243 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Gijenos ir Gaskonės provincijų dalyje.

## Geografija

Landų departamentas ribojasi su Žirondos, Lo ir Garonos, Žero ir Atlanto Pirėnų departamentais bei Atlanto vandenynu. Antras pagal dydį ir antras pagal pakrantę Prancūzijos departamentas. Landų miškas yra didžiausias šalyje, jis dengia 67 % departamento teritorijos ir tęsiasi dar ir Žirondos bei Lo ir Garonos departamentuose.

### Pagrindinės upės
* Duzas
* Aduras

### Pagrindiniai miestai
* Mon de Marsanas (*Mont – de-Marsan*) – 29 489 gyventojų (1999 m.)
* Daksas (*Dax*) – 19 515 gyv.
* Ortezas (*Orthez*) – 10 121 gyv.

### Klimatas
Klimatas okeaninis, su švelniomis žiemomis ir karštomis vasaromis. Vidutinė sausio mėn. temperatūra 7&nbsp;°C, liepos – 21&nbsp;°C.

### Kalba
Tradicinė departamento kalba – oksitanų kalba, paplitęs gaskonų dialektas. Oficiali kalba – prancūzų.

## Ekonomika

Pagrindinės ekonomikos šakos: pakrantėje – turizmas, pietinėje dalyje – žemės ūkis, vynuogininkystė. Sėjami kukurūzai, auginami jaučiai, antys, vištos. Gaminamas Tursano vynas, armanjakas, Gaskonės flokas.

## Turizmas

Landų 100 km Atlanto pakrantėje įsikūrę kelios dešimtys vasaros poilsio bazių: Mimizanas, Hosegoras, Kapbretonas, Biskarosas ir kt. kraštas garsėja savo gastronominiu turizmu, atvykstama paragauti ne tik vynų ar stipriųjų gėrimų, bet ir antienos gaskoniškai, anties kepenėlių, Sent Severo vištienos, Aduro kivių.

Yra kelios terminio vandens gydyklos.

## Politika

Landų departamentui Prancūzijos senate atstovauja Žanas Lui Kareras ir Filipas Labeiri, Atstovų rūmuose – Alenas Vidalis, Žanas Pjeras Diufo ir Anri Emanuelis. Generalinę tarybą sudaro 30 narių, kurių po pusę renkami kas trejus metus šešerių metų kadencijai.

### Apskritys

## Žmonės

* Sen Vensanas de Polis (*Saint Vincent de Paul*), popiežius Klemensas XII
* Žanas Maksimiljanas Lamarkas (*Jean Maximilien Lamarque*), Napoleono generolas
* Žanas Van de Veldė (*Jean Van de Velde*), jachtininkas
* Thierry Gadou, krepšininkas, Elan Bernė Pau-Orthez
* Didier Gadou, krepšininkas, Elan Bernė Pau-Orthez
* Frédéric Fauthoux, krepšininkas, Elan Bernė Pau-Orthez

## Nuorodos

* Prancūzijos regionai ir departamentai
* Prefektūra 
* Generalinė taryba 
* Ekstranetas
Karčioji šerpeta

**Karčioji šerpeta** (*Acroptilon repens*) – astrinių (*Asteraceae*) šeimos augalų gentis. 

Paplitusi Eurazijoje ir Šiaurės Amerikoje.
Šlamainis

**Šlamainis** (*Anaphalis*) – astrinių (*Asteraceae*) šeimos augalų gentis. Dauguma šios genties rūšių auga Vidurinėje ir Pietų Azijoje. Viena iš rūšių – Perlamutrinis šlamainis, kilusi iš Šiaurės Amerikos, kur ji gerai žinoma ir kultivuojama. Dvi rūšys – *[[Anaphalis javanica ]]* ir *[[Anaphalis longifolia ]]*, auga Javos saloje Indonezijoje. Pirmoji iš jų, dar žinoma kaip Javos edelveisas, šiuo metu yra nykstanti rūšis.

## Rūšys

## Nuorodos

* Global Biodiversity Information Facility (GBIF) 
* ZipcodeZoo.com
Landai

**Landai** () – gamtinis regionas pietvakarių Prancūzijoje. Būdinga pelkėta žemuma, besidriekianti 230 km Biskajos įlankos pakrantėje, į pietus nuo Žirondos estuarijos iki Adūro žiočių. Nuo jūros skiria 7–8 km pločio kopų juosta. Užima apie 14 tūkst. km² (apima 3/4 Landų departamento, pusę Žirondos departamento ir dalį Lo ir Garonos departamento).

Seniau Landuose vyravo viržynės, šlapynės, pelkės, tačiau dabar čia dunkso didžiausi Prancūzijos miškų plotai (daugiausia sodinti pušynai). Seniau čia būta ežerų ir tvenkinių, o nuo jūros driekėsi slenkančios kopos. 1801 m. pradėta kopų stabilizacija sodinant pajūrines pušis. XIX a. pr. Landų pelkės ir šlapynės numelioruotos, o pušynai naudoti medienos kirtimui ir terpentino gavybai. 1937 ir 1950 m. siautę gaisrai sudegino apie trečdalį Landų miškų, bet daugelis jų atsodinta. Tarp Landų miškų įkurti popieriaus fabrikai, o miškų laukymėse auginti kukurūzai.

Landai – svarbi turistinė Prancūzijos sritis. Landų pakrantė, vadinama Sidabro Krantu (*Côte d’Argent*) yra kurortinė zona. Regiono kultūrinis ir architektūrinis savitumas saugomas Gaskonės Landų gamtiniame parke.


Gemmage 4.JPG|Pušų sakinimas Landuose
Contis vue du phare 4.jpg|Landų pušynai
Landes-Küste-1.JPG|Sidabro Kranto paplūdimiai
P1040533 Barthes de l'Adour.JPG|Šlapios pievos prie Adūro 


## Šaltiniai
Arktotis

**Arktotis** (*Arctotis*) – astrinių (*Asteraceae*) šeimos augalų gentis, kilusi iš Pietų Afrikos ir Angolos. Pavadinimas sudarytas sujungus du graikų kalbos žodžius: *arktos* (meška) ir *tis* (ausis).

## Rūšys

## Nuorodos

* Global Biodiversity Information Facility (GBIF)
*
Argirantema

**Argirantema** (*Argyranthemum*) – astrinių (*Asteraceae*) šeimos augalų gentis. Šios genties augalai yra endeminiai Makaronezijoje ir sutinkami tik Kanarų ir Madeiros salose.

## Rūšys

## Nuorodos

* Global Biodiversity Information Facility (GBIF)
*
Varva

**Varva** (*Baccharis*) – astrinių (*Asteraceae*) šeimos augalų gentis.

Gentyje yra apie 250–400 rūšių.

## Rūšys

* Gluosnialapė varva (*Baccharis salicifolia*)
* Trisparnė varva (*Baccharis trimera*)
ir kt.


Image:Baccharis genistelloides1.jpg|*[[Baccharis genistelloides]]*
Image:Baccharis juncea 1.jpg|*[[Baccharis juncea]]* 
Image:Baccharis magellanica.jpg|*[[Baccharis magellanica]]*
Krunė

**Krunė** (*Asperula*) – raudinių (*Rubiaceae*)  šeimos augalų gentis. Genčiai priklauso 194 rūšys, kurios plačiai paplitusios Europoje, šiaurės Afrikoje, vidutinio klimato ir subtropinėje Azijoje bei Australazijoje.

## Rūšys

* *[[Asperula arvensis]]*
* *[[Asperula cynanchica]]*
* *[[Asperula glauca]]*
* *[[Asperula orientalis]]*

## Šaltiniai
Grybiškės

:: *Apie kaimą Zarasų rajone žr. [[Grybiškės (Zarasai)]]*.

**Grybiškės** – kaimas Šalčininkų rajono savivaldybės pietryčiuose, 1,5 km į pietus nuo Poškonių, Dieveniškių ist. reg. parke, prie Gaujos upelio. Saugomi: Grybiškių ąžuolas, Grybiškių pušis, Rimašių akmenynas.

## Gyventojai

## Šaltiniai
Žižmai

**Žižmai** – etnografinis gatvinis kaimas Šalčininkų rajono savivaldybės pietryčiuose, šalia kelio . Piečiau kaimo prateka dešinysis Gaujos intakas Berželis. Žižmų kaimas – architektūros paminklas, įeinantis į Dieveniškių istorinio regioninio parko teritoriją: labai mažai pakitęs 1,5 km ilgio gatvinis kaimas su etnografinėmis XIX a. pabaigos – XX a. pradžios sodybomis. Miške į šiaurės vakarus nuo kaimo stūkso mitologinis akmuo – „Užkeikta svodba“.

## Istorija

Žižmai paminėti XVI a. pradžioje kaip bajoro Sebastjono Daugirdo h. Gulbė tėvonija ir vėliau jo palikuonims perduota nuosavybė. Tuo metu gyvenvietė ir dvaras priskiriami Ašmenos bei Lydos pavietams.

## Gyventojai

Kaimas išskirtinis tuo, kad jame gyventojų daugumą iki dabar sudaro lietuvių tautybės žmonės, daugiausia šnekantys dzūkų šnekta.

## Šaltiniai
Krakūnai

**Krakūnai** – kaimas Šalčininkų rajono savivaldybės pietryčiuose, ties Lietuvos ir Baltarusijos valstybės siena, kuri eina pietiniu kaimo pakraščiu, 5 km į pietus nuo Dieveniškių. Pasiekiamas keliu , taip pat atsišakoja . Seniūnaitijos centras.

## Istorija

Krakūnai minimi nuo 1433 m., kai Jonas Goštautas gavo iš Žygimanto Kęstutaičio Dieveniškes ir 26 apylinkių kaimus.

1991 m. gegužės 19 d. Krakūnų pasienio poste nušautas Šalčininkų užkardos pamainos viršininkas Gintaras Žagunis (pirmasis po Nepriklausomybės atkūrimo žuvęs Lietuvos pasienietis). 14 kaimo pastatų sudegė 2019 m. balandžio 25 d. kilusiame gaisre.

## Gyventojai

## Šaltiniai
Senieji Miežionys

**Senieji Miežionys** – kaimas Šalčininkų rajono savivaldybės pietryčiuose, 4 km į šiaurės vakarus nuo Dieveniškių. Išlikęs pilkapynas.

## Gyventojai

## Šaltiniai
Bėčionys (Šalčininkai)

**Bėčionys** – kaimas Šalčininkų rajono savivaldybės pietryčiuose, Dieveniškių istoriniame regioniniame parke, 3 km į šiaurę nuo Dieveniškių, prie kelio . Stūkso Bėčionių piliakalnis, prateka Gauja.

## Gyventojai

## Šaltiniai
Rimašiai

**Rimašiai** – etnografinis gatvinis kaimas Šalčininkų rajono savivaldybės pietryčiuose, Dieveniškių istorinio regioninio parko teritorijoje, prie Gaujos upės ir kelio . Kaimas yra gatvinio rėžinio tipo, paskelbtas architektūros paminklu. Apylinkėse saugomas Rimašių akmenynas.

Kaime yra 13 paminklinių sodybų su 28 paminkliniais pastatais. Statiniai XIX a. pab.–XX a. pr., kaimo vidurinėje dalyje išsidėstę pagal vingiuotą gatvelę, o galuose – padrikai. Kiemai atviri į gatvės pusę. Kluonai stovi atokiau nuo kitų pastatų. Būdingos dvigalės, saikingai dekoruotos pirkios. Tvartai sudaryti iš kelių patalpų, yra pastatytų po vienu stogu su pirkia. Svirnai vieno kambario, maži, kluonai su durimis iš galo. Gausu sodų, dekoratyvinių želdinių.

## Istorija

Rimašiai šaltiniuose minimi nuo 1775 m. Kaime XIX a. vid. būta 6 valstiečių ir 1 eigulio sodybos, kurios stovėjusios atgręžtos į Gaujos upelį. Nuo XIX a. antros pusės Rimašiai ėmė plėstis tarp Gaujos ir gatvės. Po II pasaulinio karo pastatytos dar dvi sodybos.

## Gyventojai

## Šaltiniai
Skaivonys

**Skaivonys** – kaimas Šalčininkų rajono savivaldybės pietryčiuose, Dieveniškių istoriniame regioniniame parke. Yra pilkapis, vakaruose – Versekos aukštupys.

## Gyventojai

## Šaltiniai
Stakai

**Stakai** – kaimas Šalčininkų rajono savivaldybės pietryčiuose, Dieveniškių istoriniame regioniniame parke, šalia kelio  ir . Yra Stakų pilkapynas. Saugomi Stakų konglomerato luistai, Stakų ąžuolas.

## Gyventojai

## Šaltiniai
Paulo Ferreira

**Paulu Fereira** (; g. 1979 m. sausio 18 d.) – buvęs portugalų futbolininkas, Portugalijos rinktinės gynėjas.

## Karjera
1997 m. pradėjo karjerą Estoril-Praia klube. 2000 m. persikėlė į Vitória. O nuo 2002 m. priklausė FC Porto.

2004 m. futbolininkas atstovaudamas Porto klubui laimėjo UEFA Čempionų Lygą, o 2012 m. tą patį trofėjų laimėjo su „Chelsea“ ekipa.

## Rinktinė
2010 m. rugpjūčio 31 d. paskelbė pasitraukiantis iš nacionalinės rinktinės.

## Laimėjimai
; Porto
* Primeira Liga: 2002–03, 2003–04 m.
* Taça de Portugal: 2003 m.
* Supertaça Cândido de Oliveira: 2003, 2004 m.
* UEFA Čempionų lyga: 2004 m.
* UEFA taurė: 2003 m.

;Chelsea
* UEFA Čempionų lyga: 2012 m.
* Premier League: 2004–05, 2005–06, 2009–10 m.
* FA taurė: 2006–07, 2008–09, 2009–10, 2011–12 m.
* Anglijos futbolo lygos taurė: 2004–05, 2006–07 m.
* FA Community Shield: 2005, 2009 m.

## Dalyvavimas čempionatuose

|}

## Išnašos

## Nuorodos

* Transfermarkt (žaidėjas)
* Transfermarkt (treneris)
Pagaujėnai

**Pagaujėnai** – gatvinis kaimas Šalčininkų rajono savivaldybės pietryčiuose, 8 km į pietryčius nuo Dieveniškių, Dieveniškių istoriniame regioniniame parke. Pietuose teka Gauja, už jos eina siena su Baltarusija.

## Gyventojai

## Šaltiniai
Girdžiūnai (reikšmės)

**Girdžiūnais** vadinami kaimai:

* Ignalinos rajone;
* Joniškio rajone;
* Šalčininkų rajone;
* Vilniaus rajone.
Činčiberiniai

**Činčiberiniai** arba ***loganijiniai*** (*Loganiaceae*) – magnolijūnų (*Magnoliophyta*) augalų šeima.

Medžiai, krūmai, lianos, retai – žolės. Lapai priešiniai, kartais pražanginiai arba menturiniai, paprasti. Žiedai dažniausiai dvilyčiai, į šluoteles sutelktuose ciminiuose žiedynuose. Vaisius – dėžutė, uoga arba kaulavaisis.

Auga daugiausia atogrąžose. Dauguma rūšių nuodingos (žymiausia – nuodingasis činčiberas).

## Gentys
Šeimoje yra 20 genčių, apie 500 rūšių.

* *[[Antonia]]*
* *[[Bonyunia]]*
* *[[Gardneria]]*
* *[[Geniostoma]]*
* *[[Labordia]]*
* *[[Logania]]*
* *[[Mitrasacme]]*
* *[[Mitreola]]*
* *[[Neuburgia]]*
* *[[Norrisia]]*
* Spigelija (*Spigelia*)
* Činčiberas (*Strychnos*)
* *[[Usteria]]*

## Šaltiniai
Didysis citrinmedis

**Didysis citrinmedis** (*Citrus maxima*) – rūtinių (*Rutaceae*) šeimos citrinmedžių (*Citrus*) genties augalų rūšis. Sinonimai: *Citrus grandis*, *C. aurantium var. grandis*, *C. decumanus*, *Aurantium decumana*, *C. pompelmos*, *C. aurantium ssp. sinensis var. decumana*, *Limo decumana*.

Didieji citrinmedžiai – visžaliai medžiai.

## Augalų morfologija
Žinomos diploidinės ir tetraploidinės formos (2n = 18, 36). Šie citrinmedžiai patys stambiausi visoje gentyje, tačiau yra ir žemaūgių formų. Vainikas rutuliškas. Šakos storos, paprastai dygliuotos. Jauni ūgliai padengti minkštais plaukeliais, kurie vėliau nubyra.

Lapai stambūs ir labai stambūs, 10-12 cm ilgio, 7-8 cm pločio, širdiški, lapkočiai sparnuoti.

Žiedai balti, žiedkotis ir vainiklapių išorinė pusė padengta plaukeliais. Kuokelių 20-25, su stambiomis dulkinėmis.

Vaisius – didysis greipfrutas.

## Kilmė
Šis citrinmedis kilęs iš Pietryčių Azijos bei Zondų salų. Laukiniai individai aptinkami Okeanijos salose, prie upių (Fidžis, Tonga, Havajai) pakrančių. Auginamas ir vertinamas Kinijoje, Tailande, Indijoje, taip pat Japonijoje.

Angliškas pavadinimas *shaddock* kilo iš anglo laivo kapitono Shaddock’o pavardės. Šis kapitonas XVII a. atvežė didžiojo citrinmedžio sėklų į Vest Indiją, kur juos ėmė auginti.

### Didžiojo citrinmedžio hibridai
Greipfrutinis citrinmedis (*C. paradisi*) yra didžiojo citrinmedžio ir apelsininio citrinmedžio hibridas. 
Tangelinis citrinmedis (*C. ×tangelo*) yra didžiojo citrinmedžio ir mandarininio citrinmedžio hibridas.


Image:Pummelos.jpg|Kriaušiški didieji greipfrutai
Image:Pummelo_sectioned.jpg|Išardyto didžiojo greipfruto skiltelės
Pasaulio pabaiga (filmas)

**Pasaulio pabaiga** – 1999 JAV siaubo veiksmo filmas, kuriame pagrindinį vaidmenį atliko *[[Arnold Schwarzenegger]]*. Filmą režisavo *Peter Hyams*.

## Aktoriai
: *Aktorius – vaidmuo*
* Arnold Schwarzenegger	- Džericho Kaine
* Gabriel Byrne	- 	Šėtonas
* Robin Tunney	- 	Kristina
* Kevin Pollak	- 	Bobby Čikago
* CCH Pounder	- 	Detektyvas Mardžė Francis
* Derrick O'Connor	- Tomas Akvinietis
* David Weisenberg	- OB/GYN
* Rainer Judd	- 	Kristinos motina
* Miriam Margolyes	- Mabel
* Udo Kier	- 	Vyriausiausias šventikas
* Victor Varnado	- 	Albino
* Michael O'Hagan	- Kardinolas
* Mark Margolis	-	Popiežius
* Jack Shearer	- 	Kelog
* Rod Steiger	- 	Tėvas Kovak
Lo ir Garona

**Lo ir Garona** (, ok. *Òlt e Garona/Òut e Garona*) – Prancūzijos departamentas šalies pietuose, Akvitanijos regione, pavadintas pagal to paties pavadinimo upes. Administracinis centras – Aženas (*Agen*).

Departamente 4 apskritys, 40 kantonų, 23 municipaliniai susivienijimai ir 319 komunų. Plotas – 5 361 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Gijeno ir Gaskonės provincijų dalyje. 1808 m. keli kantonai prijungti prie Tarno ir Garonos departamento.

## Geografija

Lo ir Garonos departamentas ribojasi su Lo, Tarno ir Garonos, Žero, Landų, Žirondos ir Dordonės departamentais.

Departamento teritorija eina transporto ašis Bordo – Tulūza (kanalas, TGV, autostrada).

### Pagrindinės upės
* Doras,
* Garona,
* Lo,
* Baisas,
* Droptas,
* Osas.

### Kalnai
Departamentas išsidėstęs tarp Centrinio masyvo ir Pirėnų kalnų. Didelių kalnų nėra.

### Pagrindiniai miestai
* Aženas (*Agen*) – 30 170 gyventojų (1999 m.)
* Marmandas (*Marmande*) – 23 727 gyv.
* Nerakas (*Nérac*) – 6 787 gyv.
* Toneinas (*Tonneins*) – 9 041 gyv.
* Vilnevas (*Villeneuve-sur-Lot*) – 22 782 gyv.

### Klimatas
Klimatas švelnus, vidutinė sausio mėn. temperatūra 6,25&nbsp;°C, liepos – 22&nbsp;°C. Kritulių – 800 mm per metus.

### Kalba
Tradicinė departamento kalba – oksitanų kalba, paplitęs jos gaskonų dialektas. Oficiali kalba – prancūzų.

## Ekonomika

Pagrindinės ekonomikos šakos: žemės ūkis, vynuogininkystė, miško pramonė.

## Politika

Lo ir Garonos departamentui Prancūzijos senate atstovauja Žanas Fransua Ponsė ir Danielis Sulažas, Atstovų rūmuose – 3 deputatai. Generalinę tarybą sudaro 46 nariai, kurių po pusę renkami kas trejus metus šešerių metų kadencijai.

### Apskritys

## Nuorodos
* Prancūzijos regionai ir departamentai
* Prefektūra 
* Generalinė taryba 
* Bažnyčios
Rytinis citrinmedis

**Rytinis citrinmedis** (*Citrus × ichangensis*) (; *Ichang papeda*) – rūtinių (*Rutaceae*) šeimos spygliuotas, iki 4-5 m aukščio krūmas, diploidinis (2n = 18). 
Sinonimas: *Citrus aurantium var. ichangensis*. 
Yra *[[Citrinmedis|Citrus]]* genties *Papeda* pogentės narys.

Lapai labai ilgi ir siauri (ilgis 4-6 kartus viršija plotį), lapkočiai labai stambūs, sparniški. Žiedai 2-3 cm skersmens, 20 kuokelių, mezginė 7-9 lizdų su daug sėklapradžių. Žiedai ir lapai būdingo citrinų kvapo. Vaisiai smulkūs, 3-5 cm skersmens, žievelė grubi. Sulčių maišeliai negausūs, sėklos stambios, labai storos, kiek kampuotos. 
Laukiniai rytiniai citrinmedžiai auga Vakarų, Centro ir Pietvakarių Kinijoje. Labiausiai šalčiui atsparus citrinmedis, naudojamas citrinmedžių selekcijoje.

### Hibridai
Žinomi savaiminiai *ičandarinai* – natūralūs rytinio ir mandarininio (*Satsumos* veislės) citrinmedžių hibridai. Šis šalčiui atsparus hibridas buvo aptiktas 1372 m aukštyje. Jis *jutzu* pavadinimu buvo minimas dar III a. naudojamas kaip poskiepis mandarininiams citrinmedžiams. 
Hibridas *Šangiuan* yra rytinio ir didžiojo citrinmedžių hibridas, labai atsparus šalčiams, su stambiais, itin kvapniais vaisiais (8-11 cm ilgio ir 7-10 cm skersmens), kurie yra labai rūgštūs ir nevalgomi dėl labai aitraus eterinio aliejaus.
2007 m. muzikoje

Šis straipsnis yra apie 2007 metų svarbiausius muzikinius įvykius **Lietuvos muzikiniame pasaulyje** (išskyrus pasaulio įvykius): svarbiausi muzikos įrašų išleidimai, grupės, jų hitai bei apdovanojimai.

## Įvykiai

### Pasaulyje
* Vasario 14 – Britų muzikos apdovanojimų ceremonija.
* Vasario 16 – išsiskirsto grupė Audioslave ją palikus vokalistui Chris Cornell.
* Kovo 12 – grupė Matchbook Romance pranešė apie išsiskirstymą po 10 metų muzikinės karjeros, kuomet visi nariai nusprendė pasukti savais keliais.
* Gegužės 12 – 52-ojo „Eurovizijos“ dainų finalo koncertas Helsinkyje, Suomijoje.
* Birželio 28 – Merginų grupė Spice Girls paskelbė apie laikiną sugrįžimą į sceną.
* Lapkričio 1 – MTV Europe Music Awards, kuriame geriausios Baltijos šalių atlikėjos apdovanojimą pelnė Jurga Šeduikytė.

### Lietuvoje
* Sausio 23 – sunkiosios muzikos festivalis „Ferrum Frost 2007“ su Napalm Death.
* Sausio 27 – startavo muzikinis realybės šou „Dangus 2“.
* Vasario 2 – Radiocentro muzikiniai apdovanojimai 2007 Vilniuje.
* Vasario 9 – pogrindinės roko muzikos festivalis „Troškulys“ Mažeikiuose.
* Vasario 9 – Lietuvos hip-hop muzikos apdovanojimai 2006
* Kovo 15 – kasmetiniai muzikos apdovanojimai „Bravo 2007“.
* Gegužės 5 – pirmą kartą Lietuvoje rengiama Gatvės muzikos diena.

## Grupės ir atlikėjai

### Nauji
* Sweatness Theory 
* Vilius Tarasovas 
* Ewex 
* Ariel Cancer Dies

### Baigė karjerą

## Albumai

### Sausis
* Antanas Nedzinskas – *Antanas – šampanas*

### Vasaris
* Saulius Mykolaitis – *Debesys*
* Amberlife – *The Music Won't Stop*
* Tomas Augulis – *Pasaulis mažas*

### Kovas
* Antanas Čapas – *Tu Ateini Lyg Aušrinė...*
* Mango – *Pažadėta meilė*
* Mantas – *Gyvenam kartą*

### Balandis
* Skamp – *Le Boom Chick Vol.2*
* Vytautas Šiškauskas – *Nemigo naktį*
* Jurga – *[[Instrukcija (2007 albumas)|Instrukcija]]*
* Next – *Sidabriniai sparnai*
* Viktorija – *Niekam tikęs*
* Vilius Tarasovas – *Aš*

## Mirtys

Rolandas Janavičius – 2007 m. birželio 30 d.

## Muzikiniai apdovanojimai
* Radiocentro muzikiniai apdovanojimai
* Bravo muzikiniai apdovanojimai
* A.Lt
Respublikonų lyga

**Respublikonų lyga** (iki 2010 m. - **Lietuvos lenkų liaudies partija**, ) – Lietuvos politinė partija, įkurta 2002 m.

Lietuvos lenkų liaudies partija buvo įkurta 2002 metų liepos mėnesį kaip atsvara Lietuvos lenkų rinkimų akcijai. Pirmininkė – Antonina Poltavec.

2002 m. gruodžio 22 d. savivaldybių tarybų rinkimuose partija kėlė kandidatus į Šalčininkų bei Vilniaus rajonų ir Vilniaus miesto tarybas, bet iškovojo tik 1 mandatą Vilniaus rajone.

2004 m. Seimo rinkimuose iškėlė 9 kandidatus Vilniaus ir Vilniaus rajono vienmandatėse apygardose, bet nelaimėjo nė vieno mandato.

2010 m. sausio 30 d. įvykusiame Lietuvos lenkų liaudies partijos suvažiavime buvo pakeistas partijos pavadinimas - ji pervadinta į **Respublikonų lygą**. Nauju RL pirmininku išrinktas tarptautinių santykių ir politikos mokslus Varšuvoje baigęs Vėliučionių specialiųjų vaikų auklėjimo ir globos namų auklėtojas Janas Šibakovskis, jo pavaduotoju - Vilniaus Universitetą baigęs istorikas,  verslininkas Arvydas Baniulis. Suvažiavime nutarta atsisakyti regioninės ir tautiniu pagrindu sukurtos partijos statuso, nors partija ir ateityje ketino skirti dėmesio tarpnacionalinių santykių Lietuvoje harmonizavimui, Lietuvos lenkų ir kitų tautinių bendrijų integravimuisi į šalies ekonominį, kultūrinį ir visuomeninį politinį gyvenimą.

## Nuorodos

* Oficiali svetainė
Duburių upelis

**Duburių upelis** arba ***Beršibarka*** – upelis Lietuvoje, Dzūkijos Nacionaliniame parke, Varėnos rajone, netoli Dubininko kaimo; Skroblaus kairysis intakas. Upeliuko ištakos yra netoli buvusio Kliučių viensėdžio. Upeliuko ilgis ~ 4 km. Duburių upelis įdomus tuo, kad jis teka pušyne, nuo pat ištakų išlaiko vienodą, apie 1 m pločio vagą. Vienoje vietoje upeliuko vaga padaro **S** raidės formą. Visas upelio krantas yra apaugęs apsamanojusiais medžiais, gausu pataisų, įvairių samanų, ypač daug kerpių.

Prie Dubininko įteka į Skroblų.

## Šaltiniai
Prancūzijos Polinezijos vėliava

**[[Prancūzijos Polinezija|Prancūzijos Polinezijos]] [[vėliava]]** – trispalvė: viršuje ir apačioje raudonos juostos, centre – dukart platesnė balta juosta. Baltosios juostos centre – Prancūzijos Polinezijos herbas.

Vėliava yra stačiakampė, 1,5 m ilgio ir 1 m pločio.

Trispalvę vėliavą su raudonomis juostomis viršuje ir apačioje ir dukart platesne juosta viduryje naudojo Taičio karalystės karališkoji šeima 1822–1829 m. 
Vėliavos su herbais būdingos kitoms regiono salų vėliavoms, pavyzdžiui, Kiribačio vėliavoms.

Dabartinė vėliava įteisinta 1984 m. lapkričio mėnesį.
Už teisingą Lietuvą

**Lietuvos liaudies sąjunga „Už teisingą Lietuvą“** – Lietuvos politinė partija, veikusi 2000–2009 m.

## Istorija

1997 m. gruodžio 3 d. Lietuvos liaudies partija, Respublikonų partija ir Nepartinių judėjimas „Rinkimai-96“ susijungė į koaliciją „Už teisingą Lietuvą“. 1998 m. prie Koalicijos prisijungė Lietuvos socialistų partija bei Lietuvos rusų sąjunga. Bene svarbiausias jas vienijantis veiksnys buvo priešiškumas Vakarų valstybių slaptoms organizacijoms bei oligarchinėms stambaus kapitalo įmonėms. Pirmieji iš koalicijos pasitraukė respublikonai, po kurio laiko individualiai veikti nusprendė socialistai, o artėjant 2000 m. Seimo rinkimams Rusų sąjunga perėjo į A. Brazausko socialdemokratinę koaliciją.

Koalicijoje likusios Lietuvos liaudies partija ir Nepartinių judėjimas „Rinkimai-96“ nusprendė susijungti į vieną partiją. Susiliejimas buvo įteisintas 2000 m. balandžio 15 d. Liaudies partijos suvažiavime, kuriame svečiavosi ir buvę bendražygiai – socialistas M. Bugakovas, respublikonas K. Petraitis, Rusų sąjungos pirmininkas S. Dmitrijevas, socialliberalas G. Dalinkevičius bei Krikščionių demokratų sąjungos atstovas V. Petkus. Suvažiavimas patvirtino naują partijos pavadinimą – Liaudies sąjunga „Už teisingą Lietuvą“. Partijos pirmininku tapo buvęs „Rinkimų-96“ vadovas Julius Veselka, jo pavaduotoju – buvęs Liaudies partijos vadovas Vytautas Aleksas Lazinka.

2009 m. ši partija susijungė su Naujaja sąjunga.

## Šaltiniai
Nimfomanija

**Nimfomanija** – moters lytinis nukrypimas, pasireiškiantis liguistai dideliu lytiniu potraukiu; hiperseksualumo atmaina. Gali vesti į paleistuvystę, vienos nakties nuotykius. Manoma, kad tokį elgesį gali paskatinti nepilnavertiškumo kompleksas arba prieraišumo poreikis. Taip pat nesugebėjimas patirti lytinio pasitenkinimo lytinio akto metu. Abejojama ir tokia klinikine diagnoze. Teigiama, kad terminas yra vyrų prasimanymas, kurie turėjo gašlių moterų erotinių fantazijų. Taip pat tokio termino atsiradimą galėjo sąlygoti pernelyg puritoniškas požiūris į moters seksualumą (neva tai moterys akivaizdžiai savo lytinio potraukio parodyti negali, turi būti pasyvios vyro seksualinių poreikių tenkintojos).

Nimfomane nevadinama moteris, kurios lytinis potraukis yra tiesiog padidėjęs, dėl individualių moters seksualumo ypatybių. Ji normaliai kontroliuoja savo lytinį elgesį, renkasi partnerį. Prostitutės nimfomanija serga dažniau nei įprastai, kadangi nimfomanė, norėdama patenkinti savo nepasotinamus poreikius, kartais sąmoningai pasirenka prostitutės darbą. Neretai prostituciją kaip pajamų šaltinį renkasi vaikystėje ar pauglystėje lytiškai išnaudotos merginos. Tai gali paskatinti pernelyg didelį susidomėjimą seksu.

## Šaltiniai
Aukštutinis Reinas

**Aukštutinis Reinas (68)** () – Prancūzijos departamentas šalies šiaurės rytuose, Elzaso regione, pavadintas pagal to paties pavadinimo upę. Administracinis centras – Kolmaras (*Colmar*).

Departamente 4 apskritys, 31 kantonas, 31 municipalinis susivienijimas ir 377 komunos.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Elzaso provincijos dalyje. 1790 m. sausio 8 d. įstatymu pertvarkytas. 1795 1798 ir 1800 m. prijungtos dar kelios savivaldybės. 1814 ir 1816 m. prarado Monbejaro ir Odinkūro teritorijas. 1871–1919 m. priklausė Vokietijai ir vadinosi *Bezirk Oberelsass*. Versalio sutartimi buvo atkurtos departamento ribos, bet išskirta Belforo teritorija.

## Geografija

Aukštutinio Reino departamentas ribojasi su Žemutinio Reino, Vogėzų departamentais, Belforo teritorija, Šveicarija ir Vokietija.

Teritoriją riboja Vogėzų kalnai, aukščiausia vieta – 1424 m., žemiausia -179 m virš jūros lygio.

### Pagrindiniai miestai
* Kolmaras (*Colmar*) – 65 136 gyventojų (1999 m.)
* Altkirchas (*Altkirch*) – 5 386 gyv.
* Gebvileras (*Guebwiller*) – 11 525 gyv.
* Ilcachas (*Illzach*) 14.947 gyv.
* Miulūzas (*Mulhouse*) – 110 359 gyv.
* Ribovilis (*Ribeauvillé*) – 4 929 gyv.
* Ridišheimas (*Riedisheim*) – 12.101 gyv.
* Riksheimas (*Rixheim*) – 12.608 gyv.
* Sent Luisas (*Saint-Louis*) – 19 961 gyv.
* Tanas (*Thann*) – 8 033 gyv.
* Vitenheimas (*Wittenheim*) – 15.026 gyv.

### Klimatas
Klimatas tipiškas kontinentinis, su šaltomis žiemomis ir sausomis, karštomis vasaromis. Vogėzų kalnai apsaugo nuo stiprių vėjų ir kritulių, todėl Kolmaro apylinkės yra viena sausiausių vietų šalyje. Vidutinė metinė temperatūra 10°C, amplitudė – iki 30 °C. Kritulių – 600 mm per metus.
* Šalčiausia diena: 1986 m. vasario 27 d. -24,8 °C
* Šalčiausi metai: 1963 m.
* Karščiausia diena: 2003 m. rugpjūčio 13 d. +40,9 °C
* Karščiausi metai: 1994 m.
* Daugiausia kritulių per 24 val.: 1989 m. liepos 10 d. – 80,6 mm
* Sausiausi metai: 1962 m.
* Lietingiausi metai: 1999 m.

### Kalba
Tradicinės departamento kalbos – elzasiečių kalba, vokiečių kalba, oficiali – prancūzų. Folklore (dainos, pasakos ir kt.) iki šiol naudojama elzasiečių kalba.

## Ekonomika

Pagrindinės ekonomikos šakos: žemės ūkis, vynuogininkystė (Appellation d'origine contrôlée), alaus gamyba. Nemažas pajamas duoda turizmas.

## Politika

Aukštutinio Reino departamentui Prancūzijos senate atstovauja 4 senatoriai, Atstovų rūmuose – 7 deputatai. Generalinę tarybą sudaro 31 narys, kurių po pusę renkami kas trejus metus šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Miestai ir miesteliai
* Vynai ir receptai
Miltuotasis citrinmedis

**Miltuotasis citrinmedis** (*Citrus tachibana*) – rūtinių (*Rutaceae*) šeimos citrinmedžių (*Citrus*) genties augalų rūšis. Sinonimai: *C. leocarpa hort.*; *Citrus aurantium var. tachibana*.

Tai 3 m ar aukštesnis diploidinis (2n = 18) medis. Lapkočiai trumpi, labai siaurai sparniški. Žiedai smulkūs. Vaisius – miltuotasis apelsinas. Citrinvaisiai kiek paplokšti, 2-3 cm skersmens, geltoni, lygia žievele, su 6-8 skiltelėmis. Vaisiai valgomi, sultys kartokos.

Laukiniai auga Taivane ir Pietų Japonijoje. Vienintelė laukinė citrinmedžių rūšis Japonijoje. Atsparus šalčiui ir sniegui.

## Nuorodos
* Miltuotojo citrinmedžio nuotraukos (bendras vaizdas, lapas, spygliuota šaka ir kt.)
* Miltuotojo citrinmedžio žiedas